arnastofnun/IGC-2024 huggingface dataset:
S-21/2012

Ár 2012, fimmtudaginn 2. febrúar, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 21/2011: Ákæruvaldið (A-kvk-nf L-kvk-nf G-kvk-nf) gegn I-kk-þgf E-kk-þgf B-kk-þgf, sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 10. janúar sl. á hendur ákærða, I-kk-þgf A-kk-þgf B-kk-þgf, kennitala 000000-0000,

Hjallavegi 54, Reykjavík, ,,fyrir fíkniefnalagabrot, með því að hafa að kvöldi föstudagsins 26. ágúst 2011, í íbúð nr. 6 á fjórðu hæð að Austurbrún 2, í Reykjavík, haft í vörslum sínum og í sölu- og dreifingarskyni 23 kannabisplöntur, 315,95 g af maríhúana og 2.666,99 g af kannabislaufum, og hafa um nokkurt skeið fram til þess dags ræktað greindar plöntur.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að ofangreindar 23 kannabisplöntur, 315,95 g af maríhúana og 2.666,99 g af kannabislaufum verði gerð upptæk, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er einnig krafist upptöku á átta blómapottum, einni fötu, einni viftu, tveimur loftstokkum, fjórum gróðurhúsalömpum, einum hleðslujafnara, einu tjaldi, einum súrefniskúti, 4 vatnsdælum og einni loftsíu, sem notað var til framleiðslu kannabisplantnanna og hald var lagt á, sbr. 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001."

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæðis. Þykir refsing ákærða hæfilega ákveðin fangelsi í 4 mánuði. Rétt er að fresta því að framkvæma refsingu þessa og ákveða að hún falli niður að liðnum 3 árum frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Dæma ber ákærða til þess að þola upptöku eins og í dómsorði greinir og samkvæmt þeim heimildum sem í ákæru greinir.

DÓMSORÐ:

Ákærði, I-kk-nf A-kk-nf B-kk-nf, sæti fangelsi í 4 mánuði. Framkvæmd refsingarinnar er frestað og fellur hún niður að liðnum 3 árum frá dómsuppsögu, haldi ákærði almennt skilorð.

Ákærði sæti upptöku á 23 kannabisplöntum, 315.95 gr. af maríjúana, 2.666,99 gr. af kannabislaufum, átta blómapottum, fötu, viftu, tveim loftstokkum, fjórum gróðurhúsalömpum, hleðslujafnara, tjaldi, súrefniskút, fjórum vatnsdælum og loftsíu.

P-kk-nf G-kk-nf.
S-237/2012

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 27. mars sl., á hendur G-kk-þgf S-kk-þgf G-kk-þgf, Reykjavík, „fyrir fíkniefnalagabrot, með því að hafa mánudaginn 21. mars 2011, að Hólmvaði 36 í Reykjavík, haft í vörslum sínum 0,39 g af amfetamíni, 666,81 g af kannabislaufum og 68 kannabisplöntur, og hafa um nokkurt skeið fram til þess dags ræktað greindar plöntur.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 0,39 g af amfetamíni, 666,81 g af kannabislaufum og 68 kannabisplöntum, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á 1 gróðurhúsalampa, 1 spenni, 2 hitablásurum, 1 tímarofa, 1 millistykki og 1 rakamæli, með vísan til 7. mgr. 5. gr. sömu laga, en munirnir voru notaðir til framleiðslu kannabisplantnanna og lagt var hald á þá í málinu. Jafnframt er krafist upptöku á haglaskotum sem lögreglumenn fundu við leit í íbúðinni, með vísan til 1. mgr. 37. gr. vopnalaga nr. 16/1998.“

Sækjandinn féll frá ákæru fyrir vörslur amfetamíns. Ákærði hefur fyrir dómi skýlaust játað að hafa framið brot það sem honum er gefið að sök í breyttri ákæru og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið sem er réttilega fært til refsiákvæða í ákærunni.

Ákærði var sektaður 2009 fyrir umferðar- og fíkniefnalagabrot og sviptur ökurétti. Verður refsing hans því ákveðin fangelsi í 3 mánuði en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940. Upptækt skal vera 0,39 g af amfetamíni, 666,81 g af kannabislaufum, 68 kannabisplöntum, 1 gróðurhúsalampa, 1 spenni, 2 hitablásurum, 1 tímarofa, 1 millistykki og 1 rakamæli, ásamt haglaskotum. Ákærði greiði 179.018 krónur í sakarkostnað.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, G-kk-nf S-kk-nf G-kk-nf, sæti fangelsi í 3 mánuði, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Upptækt skal vera 0,39 g af amfetamíni, 666,81 g af kannabislaufum, 68 kannabisplöntum, 1 gróðurhúsalampa, 1 spenni, 2 hitablásurum, 1 tímarofa, 1 millistykki og 1 rakamæli og haglaskot.

Ákærði greiði 179.018 krónur í sakarkostnað.

A-kk-nf Í-kk-nf
S-23/2012

Ár 2012, fimmtudaginn 2. febrúar, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr.23/2011: Ákæruvaldið (A-kvk-nf L-kvk-nf G-kvk-nf) gegn G-kk-þgf B-kk-þgf, sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 10. janúar sl. á hendur ákærða:

Fyrir umferðarlagabrot í Reykjavík með því að hafa sunnudaginn 18. september 2011 ekið bifreiðinni LN-956 sviptur ökurétti og undir áhrifum áfengis (vínandamagn í blóði 2,63 ‰) um hringtorg á milli Hallsvegar og Fjallkonuvegar þar sem hann lenti í árekstri við aðra bifreið og ók á brott frá vettvangi án þess að sinna lögboðnum skyldum sínum við umferðaróhapp að Flétturima 36 þar sem lögreglan hafði síðar afskipti af ákærða.

Telst þetta varða við 1. mgr., sbr. 3. mgr. 45. gr., 1. mgr. 48. gr. og 1. mgr. 10. gr., allt sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæðis. Þykir refsing ákærða hæfilega ákveðin fangelsi í 45 daga.

Dæma ber ákærða til þess að vera ævilangt sviptur ökurétti, frá dómsbirtingu að telja.

Þá ber að dæma að ákærði greiði 48.425 krónur í sakarkostnað.

DÓMSORÐ:

Ákærði, G-kk-nf B-kk-nf, sæti fangelsi í 45 daga.

Ákærði er sviptur ökurétti ævilangt frá dómsbirtingu að telja.

Ákærði greiði 48.425 krónur í sakarkostnað.

P-kk-nf G-kk-nf.
S-250/2012

Ár 2012, miðvikudaginn 11. apríl, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 250/2012: Ákæruvaldið (J-kk-nf H-kk-nf) gegn B-kk-þgf E-kk-þgf K-kk-þgf, sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 27. mars sl. á hendur ákærða, B-kk-þgf E-kk-þgf K-kk-þgf, kt. 000000-0000, Marteinslaug 16, Reykjavík, „fyrir fíkniefnalagabrot, með því að hafa sunnudaginn 22. janúar 2012 að Hraunbæ 98 í Reykjavík haft í vörslum sínum 453,59 g af kannabis-maríhúana, sem sem lögregla fann við leit í skáp íbúðarinnar.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65, 1974, sbr. lög nr. 13, 1985 og lög nr. 68, 2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848, 2002.

Þess er krafist að ákærði verði dæmdur til refsingar, til greiðslu alls sakarkostnaðar og að 453,59 g af maríhúana, sem lagt var hald á, verði gerð upptækt samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001 og þá er þess einnig krafist að vog og plastpokar sem hald var lagt á verði gert upptækt samkvæmt 7. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæðis. Þykir refsing ákærða hæfilega ákveðin fangelsi í 45 daga. Rétt er að fresta því að framkvæma refsingu þessa og ákveða að hún falli niður að liðnum 3 árum frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Dæma ber ákærða til þess að sæta upptöku, eins og krafist er í ákæru.

Dæma ber ákærða til þess að greiða verjanda sínum, S-kk-þgf S-kk-þgf, hdl., 50.000 krónur í málsvarnarlaun að meðtöldum virðisaukaskatti.

DÓMSORÐ:

Ákærði, B-kk-nf Ö-kk-nf K-kk-nf, sæti fangelsi í 45 daga. Framkvæmd refsingarinnar er frestað og fellur hún niður að liðnum 3 árum frá dómsuppsögu, haldi ákærði almennt skilorð.

Ákærði sæti upptöku á 453,59 g af maríjúana, vog og plastpokum.

Ákærði greiði verjanda sínum, S-kk-þgf S-kk-þgf hdl. 50.000 krónur í málsvarnarlaun.

P-kk-nf G-kk-nf.
S-258/2012

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 3. apríl sl., á hendur P-kk-þgf Á-kk-þgf S-kk-þgf, „fyrir líkamsárás, með því að hafa að kvöldi þriðjudagsins 19. apríl 2011 í dyragættinni við Esjugrund 38 á Kjalarnesi, slegið H-kk-þf Þ-kk-þf S-kk-þf, hnefahögg í andlitið, með þeim afleiðingum að 4 tennur losnuðu, (tönn númer 12 fór alveg úr og tennur 41, 21 og 11 losnuðu).

Telst þetta varða við 1. mgr. 218. gr. almennra hegningarlaga nr. 19, 1940, sbr. 11. gr. laga nr. 20, 1981 og 111. gr. laga nr. 82, 1998.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkröfur:

Í málinu gerir G-kvk-nf E-kvk-nf hdl., f.h. H-kk-ef Þ-kk-ef S-kk-ef kröfu um skaðabætur á hendur P-kk-þgf Á-kk-þgf S-kk-þgf, að fjárhæð kr. 1.154.040,- með vöxtum skv. 1. mgr. 8. gr. laga nr. 38/2001 um vexti og verðtryggingu, frá 19. apríl 2011 þar til mánuður er liðinn frá birtingu kröfunnar, en síðan dráttarvaxta skv. 1. mgr. 6. gr., sbr. 9. gr. sömu laga, frá þeim degi til greiðsludags. Þá er krafist málskostnaðar að skaðlausu samkvæmt mati dómsins komi til málflutnings af hálfu lögmanns kæranda við aðalmeðferð málsins.“

Ákærði hefur fyrir dómi skýlaust játað að hafa framið brot það sem honum er gefið að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið sem er réttilega fært til refsiákvæða í ákærunni.

Verður refsing hans ákveðin fangelsi í 4 mánuði en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940. Ákærði greiði brotaþola 781.040 krónur með vöxtum eins og nánar greinir í dómsorði. Þá greiði ákærði málsvarnarþóknun skipaðs verjanda síns, S-kk-ef S. F-kk-ef hdl., 75.300 krónur.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, P-kk-nf Á-kk-nf S-kk-nf, sæti fangelsi í 4 mánuði, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði H-kk-þgf Þ-kk-þgf S-kk-þgf 781.040 krónur með vöxtum samkvæmt 1. mgr. 8. gr. laga nr. 38/2001 af 200.000 krónum frá 19. apríl 2011 til 30. nóvember 2011 en með dráttarvöxtum samkvæmt 1. mgr. 6. gr. sömu laga af 781.040 krónum frá þeim degi til greiðsludags.

Ákærði greiði málsvarnarþóknun skipaðs verjanda síns, S-kk-ef S. F-kk-ef hdl., 75.300 krónur.

A-kk-nf Í-kk-nf
S-262/2012

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 3. apríl 2012, á hendur F-kvk-þgf J-kvk-þgf J-kvk-þgf, kt. 000000-0000, Höfðabakka 1, Reykjavík, fyrir eftirtalin þjófnaðarbrot:

Föstudaginn 3. desember 2010, í versluninni The Viking, Hafnarstræti 1 í Reykjavík, stolið úlpu af gerðinni Icewear, að verðmæti 35.990 krónur.

Sunnudaginn 20. febrúar 2011, farið heimildarlaust inn í geymslu í sameiginlegu þvottahúsi á 2. hæð Höfðabakka 1 í Reykjavík og stolið þaðan Fenwick laxveiðistöng, Abu silungastöng, Nilsen flugustöng, þremur kasthjólum, þremur fluguhjólum og línu, Abu veiðitösku, þremur spúnaboxum með 50 spúnum í, fluguboxum með 100 flugum í, ýmiskonar smávægilegu veiðidóti, Fenwick vöðlum, vöðluskóm, Fenwick veiðijakka, tjaldi, svefnpoka, Taylor Made golfsetti, regngalla frá 66° norður, Sony leikjatölvu, tveimur stýripinnum fyrir Sony leikjatölvu, sex tölvuleikjum, Canon skanna, Dell lyklaborði og ýmiskonar verkfærum.

Teljast brot þessi varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Verjandi ákærðu krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í ágúst 1972. Samkvæmt sakavottorði var ákærða í mars 2004 dæmd í tveggja mánaða skilorðsbundið fangelsi fyrir fjársvik og umboðssvik. Í febrúar 2009 var hún á ný dæmd til tveggja mánaða skilorðsbundinnar fangelsisrefsingar vegna þjófnaðar. Í mars sama ár gekkst hún undir lögreglustjórasátt vegna ölvunarakstursbrots. Loks var ákærða dæmd 9. júlí 2010 í þriggja mánaða fangelsi fyrir gripdeild og var fyrrgreindur skilorðsdómur frá í febrúar 2009 þá dæmdur upp. Hefur sá refsidómur ítrekunaráhrif í málinu, sbr. 255. gr. almennra hegningarlaga. Refsing verður tiltekin eftir reglum 77. gr. almennra hegningarlaga. Þykir refsing ákærðu hæfilega ákveðin fangelsi í tvo mánuði.

Ákærða greiði málsvarnarþóknun skipaðs verjanda síns, 70.000 krónur að meðtöldum virðisaukaskatti.

Af hálfu ákæruvaldsins flutti málið F-kvk-nf B-kvk-nf F-kvk-nf fulltrúi lögreglustjórans á höfuðborgarsvæðinu.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærða, F-kvk-nf J-kvk-nf J-kvk-nf, sæti fangelsi í tvo mánuði.

Ákærða greiði málsvarnarþóknun skipaðs verjanda síns, 70.000 krónur að meðtöldum virðisaukaskatti.

R-kvk-nf H-kvk-nf
S-28/2012

Mál þetta, sem dómtekið var í dag, er höfðað með ákæru lögreglustjórans á höfuðborgarsvæðinu, útgefinni 10. janúar 2012, á hendur S-kk-þgf H-kk-þgf H-kk-þgf, kt. 000000-0000, Barmahlíð 10, Reykjavík, fyrir fíkniefnalagabrot með því að hafa, fimmtudaginn 15. september 2011, að Barmahlíð 10 í Reykjavík, haft í vörslum sínum 35 kannabisplöntur, 159,70 g af kannabisplöntum og 1,90 g af maríhúana, og hafa um nokkurt skeið fram til þess dags ræktað greindar plöntur.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 35 kannabisplöntum, 159,70 g af kannabisplöntum og 1,90 g af maríhúana, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á 2 viftum, 6 ljóskösturum, ljósi, 4 tímarofum og loftdælu, með vísan til 7. mgr. 5. gr. sömu laga.

Af hálfu ákærða er krafist vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur árið 1971. Sakaferill hans hefur ekki áhrif á refsingu. Þykir refsing ákærða hæfilega ákveðin fangelsi í 60 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði sæti upptöku á 35 kannabisplöntum, 159,70 g af kannabisplöntum, 1,90 g af maríhúana, 2 viftum, 6 ljóskösturum, ljósi, 4 tímarofum og loftdælu, samkvæmt lagaákvæðum sem í ákæru greinir.

Af hálfu ákæruvaldsins flutti málið A-kvk-nf B-kvk-nf A-kvk-nf aðstoðarsaksóknari.

R-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærði, S-kk-nf H-kk-nf H-kk-nf, sæti fangelsi 60 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga.

Upptæk eru gerð 35 kannabisplöntur, 159,70 g af kannabisplöntum, 1,90 g af maríhúana, 2 viftur, 6 ljóskastarar, ljós, 4 tímarofar og loftdæla.

R-kvk-nf H-kvk-nf
S-302/2012

Ár 2012, föstudaginn 8. júní, er á dómþingi Héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf héraðsdómara, kveðinn upp dómur í sakamálinu nr. 302/2012: Ákæruvaldið (A-kvk-nf B-kvk-nf A-kvk-nf) gegn Ó-kk-þgf E-kk-þgf S-kk-þgf (A-kk-nf K-kk-nf F-kk-nf hdl.) sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 15. maí sl. á hendur ákærða, Ó-kk-þgf E-kk-þgf S-kk-þgf, kt. 000000-0000, Klukkurima 1, Reykjavík, fyrir fíkniefnalagabrot ásamt B-kk-þgf Á-kk-þgf, kt. 000000-0000, með því að hafa miðvikudaginn 5. maí 2010, að Síðumúla 13 í Reykjavík, haft í vörslum sínum í sölu- og dreifingarskyni 254,45 g af kannabislaufum, 552,49 g af kannabisstönglum og 40 kannabisplöntur, og hafa um nokkurt skeið fram til þess dags ræktað greindar plöntur.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65, 1974, sbr. lög nr. 13, 1985 og lög nr. 68, 2001, og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848, 2002.

Þess er krafist í málinu að ákærði verði dæmdur til refsingar og til greiðslu alls sakarkostnaðar. Krafist er auk þess upptöku á 254,4 g af kannabislaufum, 552,49 g af kannabisstönglum, 40 kannabisplöntum, 0,31 g af amfetamíni, 0,37 g af maríjúana og 4,27 g af kókaíni, samkvæmt 6. gr. 5. gr. laga nr. 65, 1974 og 2. mg. 14. gr. reglugerðar nr. 233, 2001. Loks er krafist upptöku á 10 gróðurhúsalömpum, 3 loftdælum, 1 kolasíu, 9 vatnsdælum, 1 rafmagnstöflu og 1 raka- og hitamæli, samkvæmt 7. mgr. 5. gr. sömu laga, en munirnir er sagðir hafa verið notaðir til framleiðslu kannabisplantnanna og lagt var hald á þá.

Þáttur B-kk-ef hefur verið skilinn frá málinu og verður dæmt um hann síðar.

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæða. Þykir refsing ákærða hæfilega ákveðin fangelsi í 45 daga. Rétt er að fresta því að framkvæma refsingu þessa og ákveða að hún falli niður að liðnum 2 árum frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Dæma ber ákærða að þola upptöku á fíkniefnum og búnaði, eins og í dómsorðinu greinir.

Dæma ber ákærða til þess að greiða verjanda sínum, A-kk-þgf K-kk-þgf F-kk-þgf hdl., 100.000 krónur í málsvarnarlaun að meðtöldum virðisaukaskatti.

Þá ber að dæma að ákærði greiði sinn hluta af öðrum kostnaði í málinu, 70.593 krónur.

Dómsorð:

Ákærði, Ó-kk-nf Ö-kk-nf S-kk-nf, kt. 000000-0000, sæti fangelsi í 45 daga. Framkvæmd refsingarinnar er frestað og fellur hún niður að liðnum 2 árum frá dómsuppsögu, haldi ákærði almennt skilorð.

Ákærði sæti upptöku á 806,94 g af kannabisplöntuhlutum og 40 heilum plöntum, 10 lömpum, 3 loftdælum, kolasíu, 9 vatnsdælum, rafmagnstöflu og raka- og hitamæli.

Ákærði greiði verjanda sínum, A-kk-þgf K-kk-þgf F-kk-þgf hdl. 100.000 krónur í málsvarnarlaun og greiði jafnframt 70.593 krónur í annan sakarkostnað.

P-kk-nf G-kk-nf.
S-307/2012

Mál þetta, sem dómtekið var í dag, er höfðað með ákæru lögreglustjórans á höfuðborgarsvæðinu, útgefinni 30. apríl 2012, á hendur L-x-x M-x-x W-x-x, kt. 000000-0000, Hverfisgötu 53, Reykjavík, fyrir eftirtalin þjófnaðarbrot framin árið 2011:

I.

Með því að hafa þriðjudaginn 1. mars, í verslun Bónus við Smiðjuveg í Kópavogi, stolið vörum, samtals að verðmæti 38.676 krónur, með því að setja vörurnar í innkaupakerru og ganga út um inngang verslunarinnar án þess að greiða fyrir þær.

II.

Með því að hafa föstudaginn 16. september, í versluninni Erninum, Skeifunni 11d í Reykjavík, stolið reiðhjóli af gerðinni Trek Fuel EX6 að verðmæti 469.990 krónur, með því að hjóla á því út úr versluninni án þess að greiða fyrir það.

Teljast framangreind brot varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur árið 1959. Samkvæmt sakavottorði gekkst hann 2. desember 2012 undir viðurlagaákvörðun vegna þjófnaðarbrots. Þá gekkst hann undir lögreglustjórasátt vegna sams konar brots 14. janúar 2011. Ákærði er í máli þessu sakfelldur fyrir tvö þjófnaðarbrot og nam þjófnaðarandlag allnokkru fjárverðmæti. Við ákvörðun refsingar verður litið til 255. gr., sem og 77. gr. almennra hegningarlaga. Þykir refsing ákærða hæfilega ákveðin fangelsi í fjóra mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga.

Ákærði greiði málsvarnarþóknun skipaðs verjanda síns, B-kk-ef E-kk-ef hdl., 87.850 krónur að meðtöldum virðisaukaskatti.

Af hálfu ákæruvaldsins flutti málið S-kk-nf F-kk-nf S-kk-nf, fulltrúi lögreglustjórans á höfuðborgarsvæðinu.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærði, L-x-x M-x-x W-x-x, sæti fangelsi í fjóra mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga.

Ákærði greiði málsvarnarþóknun skipaðs verjanda síns, B-kk-ef E-kk-ef hdl., 87.850 krónur.

R-kvk-nf H-kvk-nf